
BRUNO BUŠIĆ - KRATKO PRIJE SMRTI 


Oni kojima je u presudnim vremenima zatajila 
hrvatska svijest i ljudska savjest, tj. oni koji su 
hrvatskom ustaškom pokretu nastojali dati 
fašistička obilježja i oni koji su iz hrvatskih 
komunista nastojali istisnuti misao hrvatskog 
suvereniteta, nastoje potisnuti u zaborav stare 
postojane veze između hrvatskih ustaša i 
komunista, te prizivaju u sjećanje stare nesreće i 
zlokobne, prevladane opreke. 


Istinski hrvatski komunisti i ustaše podjednako 
su duboko u sebi nosili ideju slobodne i 
nezavisne Hrvatske i njenog punog suvereniteta 
unutar hrvatskih povijesnih i etničkih granica. 


BRUNO BUŠIĆ 

BRUNO BUŠIĆ je bio progonjen, zatvaran i na koncu 
ubijen po režimu koji se deklarira kao komunistički i koji 
je kao takav i poznat u svijetu. Ustvari, boje su se mije- 
njale a u biti su svi jugoslavenski režimi bili veliko- 
srpski, imperijalistički, pa tako i ovaj koji se deklarira kao 
komunistički. Dobro upućeni nisu se stoga iznenadili što 
je Bruno Bušić svoju zadnju i nedovršenu, a politički 
najvažniju raspravu posvetio upravo hrvatskim ustašama i 
komunistima. Međutim oni koji imaju svoje posebne 
računice, za života su ga htjeli "spakovati i poslati u 
Moskvu", da bi ga kasnije proglasili antikomunistom, 
isprobavajući svoje mjere na njemu. 


Bruno Bušić je unatoč gorkog osobnog iskustva koje je 
okrunio i mučeničkom smrću, ili upravo zahvaljujući tom 
iskustvu, shvatio da se ne može ni govoriti o naci- 
onalnom oslobođenju Hrvatske ako se istovremeno ne 
ostvaruje nacionalno jedinstvo iznad svih ideoloških i 
konfesionalnih pripadnosti. Toj ideji hrvatskog naciona- 
Inog jedinstva posvetio je svoju zadnju raspravu. 


Bruno Bušić je dao i život radi povezivanja emigracije s 
domovinom i boreći se protiv ideoloških zabluda, kojima 
se žrtvuje nacionalno oslobođenje Hrvatske. Nakladnici 
smatraju da će mu se ovim izdanjem malo odužiti i po- 
moći da njegove smjernice ne stanu s njegovim fizičkim 
nestankom. 

HRVATSKI USTAŠE I KOMUNISTI 


BRUNO BUŠIĆ 


Na prošlogodišnjem Sajmu knjiga (g. 1977.) u 
Frankfurtu ponajveće zanimanje među hrvatskim posjeti- 
teljima izazvala je knjiga Fikrete Jelić-Butić: "Ustaše i 
Nezavisna Država Hrvatska 1941/1945" (Liber i Ško- 
Iska knjiga, Zagreb 1977.). U predgovoru knjige stoji da 
je ona "rezultat višegodišnjeg autorova rada, planira- 
nog u sklopu znanstvenog programa Instituta za hi- 
storiju radničkog pokreta Hrvatske u Zagrebu". 


Inicijativu za pisanje te monografije dao je 
zapravo dr. Franjo Tuđman, koji je od godine 1961. do 
1967. bio direktor Instituta za historiju radničkog pokreta 
Hrvatske. Autorica, koja je tek diplomirala povijest na 
Filozofskom fakultetu u Zagrebu, poradi svoje neupu- 
ćenosti, podugo se opirala Tuđmanovu zahtjevu da pri- 
hvati rad na toj monografiji, pod izgovorom da se o 
Nezavisnoj Državi Hrvatskoj nema što više pisati, jer je 
sve već napisano i objašnjeno. Obmamljena pamfle- 
tskim napisima Mate Rajkovića, Šime Balena, Viktora 
Novaka, Ferde Čulinovića, te mnogobrojnim novi- 
nskim feljtonima sročenim na isti kalup, ona je zaista tako 
i mislila. Tijekom vremena Fikreta Butić sve se više 
uživljavala u problematiku postanka Nezavisne Države 
Hrvatske i njezina postojanja, tako da je u razgovoru 
nesvijesno rabila nazivlje i jezične izričaje uobičajene u 
Nezavisnoj Državi Hrvatskoj, te se počesto žalila na 
nedostatak vremena i činjenicu da je hrvatski ratni arhiv 

prenesen iz Zagreba u Beograd, zapravo iz Hrvatskog 
državnog arhiva u beogradski Vojnoistorijski institut, 
u koji je teško dobiti pristup i u kojemu uz svakog 
istraživača hrvatske državne i ratne povijesti neprestano 
bdije naoružani vojnik, kojemu se moraju dati na pregled 
sve načinjene bilješke. Ona, a i drugi znanstveni radnici u 
Institutu, znali su počesto izreći svoje negodovanje zbog 
te činjenice i podsjetiti se vremena kad je ban 1 grof Karlo 
Khuen-Hedervary bio usred Hrvatskog sabora ošamaren 
i udaren nogom u stražnjicu, zato što je dio hrvatskog 
arhiva poslao u Budimpeštu. 


Fikreta Jelić-Butić radila je na ovoj monografiji 
skoro punih petnaest godina, pa je stoga razumljivo da 
knjiga obiluje mnogim podacima, koji su i najupuće- 
nijem čitatelju, slabo ili nikako poznati. Međutim, u njoj 
su isto tako lako uočljive pojedine netočnosti, ishitrene 
tvrdnje, a i počesto zatajivanje ili zaobilaženje znanstve- 
ne istine, pa i neznanstveno suprostavljanje nepobitnim 
činjenicama. Autorica je olako dopustila da je zavedu 
"istražni i sudski materijali narodne vlasti iz procesa 
održanih jednom broju glavnih nosilaca ustaškog 
režima". Osim toga, u monografiji je vidljiva stanovita, 
unaprijed određena, politička tendencija, kojoj je auto- 
rica morala prilagoditi svoje analize i zaključke. Tako ona 
ustvrđuje da su ustaše, u svojoj isključivosti i mržnji, 
najveću važnost polagali "na objašnjavanju opra- 
vdanosti upotrebe sile svih sredstava prinude i terora 
u postizanju glavnih ciljeva pokreta", te da je "parola 
osvete davala (je) osnovni ton i u obuci kadra i u 
samoj propagandi" (str. 26). Tu svoju tvrdnju ona po- 
tkrepljuje citatima iz Ustaše, vjesnika hrvatskih revo- 
lucionaraca, u kojima se kaže: 


stranica 4 


Nigdje u nijednoj zemlji na svijetu nije se skupilo toliko 
doklaćarenih šićardžija, koliko na svetom hrvatskom tlu, koji 
živu od hrvatskog naroda, nu umjesto da mu za to daju hvalu, i 
da mu pomognu u njegovoj nadčovječnoj borbi za slobodu, oni 
služe tuđinskom nametniku i tiranu, a piju i sišu krv hrvatskom 
seljaku i radniku. — Ustaša, srpanj 1932. 

Revolucijom, krvlju i oružjem treba srušiti tuđinsku tiraniju 
i uspostaviti nezavisnu državu Hrvatsku. U tu svrhu kupe se 
borci u revolucionarne ustaške redove, za taj cilj opremaju se i 
naoružavaju ustaše. Ustaška hrvatska revolucionarna organiza- 
cija znade uzroke nesreće, nu znade i sredstva, kojima se stiče 
sloboda, spas i sreća hrvatskog naroda. U tom cilju, na tom putu, 
pregaziti će sve zapreke čvrstom oružanom rukom. 

Ustaša, veljača 1932. 


Razrađujući dalje tu svoju tvrdnju autorica otvoreno 
priznaje da je Hitlerova "Njemačka bila zainteresirana 
za stabilan položaj Jugoslavije" i da "joj je davala 
podršku" (str. 30), ona citira (str. 31) pisanje Ustaše iz 
listopada 1932. u kojemu se napadaju svi oni "koji ne 
znaju i koji neće da znadu, daje doba papirnate i 
jezične borbe prošlo, da ništa nije koristilo, da sada 
vodi i da će voditi glavnu riječ požrtvovanost, revo- 
Iveri, bombe i oštri bodeži hrvatskih ustaša (...)", ali pri 
tome potpuno zaobilazi činjenicu da je u to vrijeme, a 1 
mnogo godina kasnije komunistička promidžba imala ista 
obilježja i da je ustvrđivala iste neosporne činjenice u 
čemu se posebno ikticao Proleter, glasilo Centralnog 
komiteta Komunističke partije Jugoslavije, koji je 
izlazio od godine 1929. do 1942. Radi ilustracije navo- 
dimo nekoliko citata iz Proletera, kojemu je jedno 
vrijeme bio urednik i Josip Broz Tito: 


Mase radnog naroda dovedene do nezapamćene bede i ne- 
volje pljačkaškom kapitalističkom i veleposjedničkom politi- 
kom velikosrpske vojno-fašističke diktature i privrednom 
krizom dižu se na borbu protiv vlade krvavog kralja Aleksandra 
poslednjeg. Po čitavoj zemlji valja se talas protesta protiv zloči- 

načke vojno-fašističke diktature. Usprkos zabrana održavaju se 
sastanci i zborovi, sve češće i češće dolazi do demonstracija i 
sukoba radnika i seljaka sa policijom i žandarima. Radnički 
štrajkovi se množe usprkos terora vlade i poslodavaca i izda- 
jstvu socijalfasističkih vođa. Gladni seljaci u masama jurišaju na 
državne magazine i raznose odatle žito da nahrane svoje poro- 
dice, isteruju iz sela ekzekutore koji dolaze da prodadu seljaku 
poslednju kravu i njivu za porez i dugove zelenašima. Mesti- 
mice radnici i seljaci odlaze u šumu i započinju ustašku borbu 
protiv državnih vlasti. Čak i u vojsci, koju je velikosrpska bu- 
ržoazija i njena monarhija smatrala za svoj najsigurniji oslonac i 
naročito čuvala od svakog revolucionarnog uticaja, počinju da 
se organiziraju pobune vojnika i oficira. Nezadovoljstvo se širi 
iz dana u dan, iz dana u dan se svrstaju u borbu novi slojevi 
radnika, seljaka, gradske sirotinje, radne inteligencije, ugnje- 
tenih naroda. Fronta boraca protiv diktature raste svakim danom 
i sve više potkopava tlo pod nogama diktature. — Proleter, broj 
26, rujan 1932. 


Svi kao da očekuju dan opšte osvete, dan kad će otpočeti 
opšta i odlučujuća borba protiv omraženog režima. (...) U ta- 
kvim slučajevima radnicima i seljacima treba tumačiti, da nije 
dovoljno ako se sa stisnutom pesnicom u džepu čeka neki 
"osvetnički dan". Ni jedan narod i ni jednu klasu ne može nitko 
osloboditi ako se oni sami svojom vlastitom borbom ne oslo- 
bode. Vojno-fašistička diktatura neće se raspasti automatski 
sama od sebe. Svrgnuće velikosrpske voj.-faš. diktature neće se 
izvršiti na taj način što će jednog lijepog dana da se dignu mase 
same od sebe na oružani ustanak. Oružani ustanak masa mora se 
pripremati i to uporno i sustavno. Put koji vodi ka oružanom 
ustanku masa jeste uvlačenje njihovo u svakodnevnu borbu za 
pojedine i djelomične zahtjeve, širenje i jačanje te borbe i podi- 
zanje njeno na stupanj opće borbe protiv diktature. Voj.-faš. 
diktatura, nacionalno i socijalno ugnjetavanje, izrabljivanje sa 
strane poslodavaca, zelenaša, banaka i veleposjednika — sve to 
može se srušiti i uništiti samo na osnovu razvijanja svakodnevne 
borbe u fabrikama, selima i ulicama. 

"Uzdaj se u se i u svoje kljuse" - veli narodna poslovica. Borbu 
treba voditi sada i ne čekati da netko drugi dođe i tu borbu vodi. 
Proleter, broj 2, veljača 1933. 


stranica 6 


Brojni članci u Proleteru završavali su parolama: 
"Dole velikosrpska vojno-fašistička diktatura! Živela 
radničko-seljačka vlada! Napolje sa srpskim čino- 
vnicima, žandarima i policijom! Za slobodu štampe, 
zbora i dogovora!" (Proleter, br. 24, rujan 1932.), 
"Dolje bijeli teror velikosrpske  vojno-fašističke 
diktature! (Proleter, br. 2, veljača 1933.), "Ne dajmo 
da fašisti i furtimaši mute i da razbijaju slogu hrva- 
tskog naroda! Na rad! Na borbu! Hrvatski komunisti, 
u borbu za ostvarenje svih gore navedenih zadataka! 
Dokažimo i riječju i djelom, da smo mi pravi sinovi 
hrvatskog naroda! Dokažimo da mi volimo svoj narod 
i svoju domovinu! (Proleter, br. 12, studeni 1937.). 


Napisi iz toga doba protiv "doklaćarenih šićardži- 
ja" i svih neprijatelja koji "piju krv" hrvatskom narodu 
(Ustaša) i poziv da se što prije obračuna "sa srpskim 
činovnicima, žandarima i policijom" (Proleter) nije 
bio izraz nikakve isključivosti ili mržnje ustaša i komu- 
nista, nego borba "protiv svakog oblika nacionalnog 
ugnjetavanja sa strane srpskih zulumćara"' (Proleter, 
br. 26, rujan 1932.), a tvrdnja da je "doba papirnate i 
jezične borbe prošlo, da ništa nije koristilo" (Ustaša) i 
da "ni jedan narod i ni jednu klasu ne može nitko 
osloboditi ako se oni sami svojom vlastitom borbom ne 
oslobode" (Proleter) ostale su, nažalost, nepobitne 
povijesne činjenice sve do današnjih dana. 


Na prijeratno pisanje Ustaše i Proletera u brojnim 
člancima nadovezalo se pisanje za vrijeme rata Vjesnika, 
glasila hrvatske jedinstvene nacionalno-oslobodilačke 
fronte ili kraće rečeno partizanskog Vjesnika, kojega su 
uređivali hrvatski komunisti i iz kojega je nastao današnji 
zagrebački Vjesnik. Iz tih članaka mogli bismo navesti 

podosta citata iz kojih se vidi da su hrvatski komunisti 
zaista mislili da će kroz klasno oslobođenje hrvatski narod 
postići i nacionalnu slobodu, koja mu je u fašističko- 
monarhističkoj Jugoslaviji bila potpuno  zanijekana. 
Navodimo tek neke citate: 


Radnička klasa Hrvatske je i za vrijeme ranijih jugosla- 
venskih vlada bila progonjena i izvrgnuta teroru. Osim što je 
kao dio hrvatskog naroda bila izložena raznim oblicima nacio- 
nalnog potlačivanja, protiv nje su u prvom redu bili upereni 
izvanredni zakoni i izvanredne mjere. (...) Radnička klasa 
Hrvatske, u savezu s hrvatskim seljaštvom, zadala (je) osjetljive 
udarce velikosrpskim hegemonistima i uvijek bila u prvim 
redovima borbe za nacionalnu slobodu i ravnopravnost. 

Vjesnik, br. 12., svibanj 1942. 


Pasivnost, čekanje i računica nije osobina našeg naroda. (...) 
Hrvatski narod vjekovima se bori za slobodu. A sloboda se ne 
dobija, ukoliko je to istinska sloboda, na dar, za nju se treba 
boriti. (...) U narodno-oslobodilačku borbu mora danas da 
pristupi svaki Hrvat, koji imalo voli svoju rodnu grudu, svoje 
more, njive i planine... (...) Velikosrpska šovinistička klika uz 
svesrdnu pomoć okupatora naoštrila je svoje zube i usmjerila 
svoju borbu ponovno protiv hrvatskog naroda uz otvorenu i 
direktnu pomoć šake hrvatskih izroda. 

Vjesnik, broj 15, kolovoz 1942. 


Mnogonacionalna Austrougarska monarhija u kojoj su 
stoljećima robovali brojni, pretežno slavenski narodi, nestala je 
1918. godine pod udarcima Antantinih armija na frontama i pod 
unutrašnjim udarcima potlačenih naroda: Poljaka, Čeha, 
Slovenaca, Hrvata itd. Ovi narodi, koji su desetljećima vodili 
oslobodilačku borbu, ustali su u toku rata 1914-1918., osobito 
nakon revolucionarnih događaja u Rusiji i zadali smrtonosne 
udarce nasilničkoj monarhiji. Uslijed nepostojanja organizirane 
revolucionarne snage hrvatski narodu tom najpogodnijem 
povijesnom momentu nije uspio ostvariti svoje davne ciljeve, 
nego je pod pritiskom velesila pobjednica, velikosrpske politike 
a naročito izdajom vodećih političara u Hrvatskoj ušao u sklop 
versajske Jugoslavije i tako polufeudalni austromađarski jaram 

zamijenio velikosrpskim, Antanta je naime na ovome dijelu 
Evrope trebala svoju strateško-političku poziciju, velikosrpska 
gospoda tražila su povećanje Srbije, stvaranje velikosrpske 
države, a izdajnička vodstva hrvatskih političkih klika iz straha 
pred revolucionarnim valom naroda tražila su spas svojih 
sebičnih interesa i pozicija u naručju velikosrpske čaršijske i 
generalske reakcije. Tako je 1. XII 1918. protiv volje hrvatskog 
naroda, protiv volje svih ostalih nesrpskih naroda, a bez pitanja i 
privole i samog srpskog naroda, stvorena versajska tvorevina 
Kraljevina SHS, kasnije Jugoslavija, u kojoj ne samo što nije 
ostvareno nikakvo i ničije oslobođenje ni ujedinjenje, nego je 
postala glavnjačom svih naroda, u kojoj je i sam srpski narod, za 
volju održanja te reakcionarne tvorevine izgubio sve one demo- 
kratske tekovine, koje je u dugim i krvavim borbama izvojevao 
u predratnoj Srbiji. (...) 

23 godine životarila je nasilno stvorena versajska Jugo- 
slavija. Čitava povijest te reakcionarne tvorevine nije ništa 
drugo do povijest besprekidnog, stalno pojačavanog nasilja, 
pljačke i terora nad svim potlačenim narodima Jugoslavije - 
povijest oslobodilačkih borbi i žrtava naroda protiv veliko- 
srpskog jarma. - Vjesnik, br. 19, prosinac 1942. 


U 20-godišnjem razdoblju života u versajskoj državi 
hrvatski je narod čamio u najcrnjem nacionalnom ropstvu, 
izložen politici bezprimjerne pljačke i terora od strane veliko- 
srpske čaršije. Ne imajući ni časa ništa protiv bratskog srpskog 
naroda i zajedničkog državnog života s njime, hrvatski je narod 
bio prinuđen da kroz čitavo to razdoblje vodi ogorčenu borbu za 
nacionalnu slobodu i opstanak protiv klike velikosrba, koji su 
izazivali razdor i nacionalnu mržnju, razvili krvavu politiku 
nacionalnog ugnjetavanja, vladajući nasilničkim protunarodnim 
metodama i nad samim srpskim narodom, čime su pripremali 
preduvjete sloma države i ropstva svih naroda Jugoslavije. 

Odmah nakon stvaranja države beogradska je čaršija 
opljačkala hrvatski narod i sav prečanski svijet, najprije 1919. g. 
kada je pri markiranju krunskih novčanica jednostavno oduzela 
20 posto od ukupnog iznosa svim imaocima kruna a zatim 1920. 
g. iste te imaoce kruna sa razmjenom 4 krune za 1 dinar ponovo 
opljačkala za još više stotina milijuna dinara. Čitava kasnija 
financijalna politika vođena je u istom protunarodnom i protu- 
hrvatskom duhu, naročito putem pljačkaške inflacije stabili- 

zacije dinara, što su naročito teško osjetili radnički i seljački 
slojevi svih zemalja Jugoslavije. 

Čitavih 20 godina poreska politika zasnivala se na nera- 
zmjerno višem opterećenju Hrvata i prečana, a poreski šaraf 
naročito je lopovski i žandarski radio u tim krajevima. Kroz 10 
godina od 1918. do 1928. g. najniža stavka kućarine u Hrvatskoj 
bila je tri puta viša od one u Srbiji, zemljarina plaćala se dva 
puta više. Porezno opterećenje po stanovniku za period od 
1924.-1929. u Hrvatskoj iznosi 406 dinara, a u Srbiji 180 dinara 
prosječno. Ukupno hrvatski je narod 1925. g. plaćao za 19 posto 
više poreza nego prije rata 1914-1919. 

Kreditna politika državnih zavoda i pitanje razduženja selja- 
čkih masa bile su obične igrače karte u rukama raznih stranačkih 
klika i režima naročito u izbornim kampanjama, a uvijek zado- 
jene protuhrvatskim duhom. Za teške industrijske krize 1929. 
godine politika beogradske čaršije sunovratila je u propast 
desetke hiljada malih hrvatskih štediša i njihove uštede samo iz 
rivalstva, konkurencije prema zagrebačkim bankama, kojima je 
država uskratila pomoć u jednom teškom času i prouzročila 
katastrofu, čije su troškove platili u prvom redu hrvatski radni- 
čki i seljački slojevi. Značajno je napomenuti, da je u to isto 
vrijeme država od narodne imovine godišnje otkidala po 45 
milijuna dinara kao pomoć bjelogardejskom ološu, koji se 
ugnijezdio u Beogradu, tom središtu protusovjetske akcije. 

(...) Ukratko od godine 1919.-1938. svi državni proračuni 
iznosili su okruglo 180 milijardi dinara od čega je Hrvatska u 
porezima i drugim putevima doprinijela 60 milijardi. Od te 
svote za državne potrebe u Hrvatskoj utrošeno je okruglo 30 
milijardi, a ostalih 30 izneseno je iz Hrvatske svakako ne u 
srpska sela ili palanke, već u pretince beogradskih-čaršijskih 
glavešina. 

Prosvjetna i kulturna politika vođena je u Hrvatskoj planski 
u protuhrvatskom duhu, naturajući djeci u školama velikosrpske 
teorije, pjesme, udžbenike, jezik, nastavno osoblje i duh, gušeći 
svako istinsko i nacionalno hrvatsko nastojanje čak zlorabeći i 
samo hrvatsko ime i kompromitirajući ideju državnog jedinstva, 
koja je postala maskom za svaku protunarodnu i napose 
protuhrvatsku rabotu. 

Hrvati su kao Hrvati na svakom koraku bili terorizirani i 
šikanirani, sudbinom čitavog naroda vladala je samovolja trulih 
režima. Od masovnih terorističkih napada na hrvatsko radništvo 

i seljaštvo, od progona inteligencije pa do hapšenja vodećih 
političara na čelu sa Stjepanom Radićem 1924.-1925., do 
njihovog ubojstva usred beogradske skupštine 1928., pa preko 
6. januara do neviđenih nasilja na izborima 1935. g. i izbe- 
zumljenog pucanja na hrvatske manifestacije i zborove, kroz sve 
te velikosrpske zločine proteže se linija jedne protuhrvatske 
politike, koja ni u Srbiji nije imala ništa srpskog ni narodnog. 
Deseci hiljada osuđenih na državnim sudovima za zaštitu 
države, pune robijašnice, glavnjače, batinanje kao neophodan 
sistem, to dopunjuje sliku one mračne prošlosti za kojom danas 
lažne suze liju londonske izbjeglice i Maček-Krnjevičeva 
izdajnička družba. 

Kroz 20 godina opstojanja velikosrpske države, na čelu 
državne uprave smijenilo se preko 40 vlada sa oko 700 
ministara. Nikada nijedna vlada nije došla na vlast niti je bila 
oborena parlamentarnim putem, sve su se uvijek ravnale, 
dolazile i odlazile utjecajem zakulisnih faktora, napose čaršije. 
Hrvatski narod ne samo što nije imao nikakvog utjecaja na 
vladinu politiku, već su sve vlade bile izrazito protivhrvatske pa 
čak i one malobrojne "zajedničke, sporazumaške" stajale su u 
znaku potpune premoći beogradske čaršije. 

U vojsci i njenim vrhovima uopće nije bilo predstavnika 
hrvatskog naroda, pa baš to što su generalske klike djelovale bez 
ikakve kontrole naroda uopće i posebno hrvatskog naroda, 
dovelo je dobrim dijelom do toga, da su se u tim vrhovima 
ugnijezdili protunarodni tipovi, koji su se u pogodnom trenutku 
lako razvili u petokolonaše, što su se nesavjesno titrali našim 
narodima i konačno ih bacili u fašističke ralje. 

Nije nikakvo čudo da se protunarodni i protuhrvatski duh 
stalno širio i čvrsto ugnijezdio u čitavom aparatu države, koja je 
i nastala kao barikada narodnih neprijatelja pred svojim 
narodima. 

Prvi izbori u zemlji, izbori za Ustavotvornu skupštinu 
izvršeni su na temelju statistike pučanstva iz 1910. godine 
tobože radi "brojnih ratnih žrtava Srbije", a ustvari je to bila 
izborna manipulacija, da bi se olakšalo stvaranje većine za ce- 
ntralistički ustav. Zatim izglasavanje Vidovdanskog ustava, 
temeljnog državnog zakona, izvršeno je grubom povredom na- 
rodnih prava i demokratskih načela, običnom kupovinom 
glasova neznatnih manjina, a uz odsustvo i protiv predstavnika 
radnog naroda, 58 poslanika KPJ i svih predstavnika hrvatskog 

naroda, poslanika HRSS dakle protiv volje najpozvanijih 
slojeva i naroda. Zar je ta i takva tvorevina mogla postati nečim 
drugim, već glavnjačom naroda, napose glavnjačom hrvatskog 
naroda? (...) 

Nijedan narod, ponajmanje hrvatski narod, ne može danas 
požaliti za tim omraženim stanjem koje je obilježeno bespra- 
vnošću, nasiljem, terorom i pljačkom od strane velikosrpske 
čaršije, a izdajom i stalnim obmanjivanjem od strane većine 
vodstva HSS-a. 

Vjesnik, br. 1, siječanj 1943. 


Nedavno su naši borci na Baniji u borbi zarobili jednog 
majora domobranskog zdruga. Kad su mu na preslušanju 
dobacili, da je izdajica hrvatskog naroda, jer se bori protiv 
slobodne Hrvatske, zarobljeni major reče: 

- Ja se borim za slobodnu i nezavisnu Hrvatsku, Ja sam 
mačekovac ... 
Vjesnik, broj 16, 16. kolovoza 1944. 


Zaista, ideja slobodne i nezavisne Hrvatske duboko je 
usađena u svakom Hrvatu, bez obzira na njegovo soci- 
jalno podrijetlo i osobno ideološko i političko uvjerenje. 
Istina je da su ideološke opreke i različiti politički nazori 
razdvajali hrvatske ustaše, komuniste, mačekovce i one 
koji su pripadali drugim političkim pokretima, strankama 
ili grupama, ali ideja hrvatske državnosti i slobode njih je 
ipak zbližavala i oni su u različitim, i ne baš povoljnim 
prilikama, surađivali na oživotvorenju te ideje. U dana- 
šnjem vremenu činjenice o toj suradnji najpomnije se 
kriju i dokumenti o njoj uništavaju, ali se zato stare, 
izumrle i već zaboravljene opreke nastoje oživiti. 


Fikreta Jelić-Butić ne samo da prikriva njoj vrlo 
dobro poznate povijesne činjenice o početnom jedinstvu 
hrvatskih komunista i ustaša i o njihovoj suradnji i zaje- 
dničkoj borbi protiv velikosrpske Jugoslavije, a za slo- 
bodnu i nezavisnu državu Hrvatsku, štoviše, ona izvrće 
povijesnu istinu, te se uz to poziva na Proleter, na čijim 

stranicama se očituje potpuno druga zbilja. Razglabajući 
o akciji hrvatskih ustaša na Velebitu u rujnu 1932. 
(Velebitski ustanak), o ciljevima 1 političkim domašajima 
te akcije, ona piše (str. 41): 


Poslije ustaške akcije u Lici, vlasti su pooštrile policijski i 
žandarmerijski nadzor nad mnogobrojnim osobama, a slijedile 
su i oštre represalije nad samim stanovništvom. U nekim opći- 
nama održane su konferencije s istaknutim opozicionim politi- 
čkim ličnostima, koje su bile upozorene na posljedice zbog 
uključivanja u ustašku propagandu. Pod sumnjom ustaške 
propagande vršena su hapšenja i u drugim krajevima Hrvatske. 

Istodobno je akcija ustaša naišla na stvarnu osudu progre- 
sivnih snaga u zemlji, u prvom redu Komunističke partije 
Jugoslavije. 


Proleter br. 28 iz prosinca 1932. na 2. i 3. stranici 
donosi izvještaj o toj ustaškoj akciji u članku pod na- 
slovom "Ustaški pokret u hrvatskim krajevima" u 
kojemu se kaže: 


U posljednje vrijeme počinje da se širi osobito u Lici i 
sjevernoj Dalmaciji ustaški pokret protiv srpskih okupatorskih 
vlasti. Bilo je više sukoba između naoružanih ustaša i žandara. 
Među Šibenikom i Benkovcem ustaše su digli u zrak četiri 
žandarske kasarne. U sukobima u Lici zarobili su ustaše 5 
žandara i odveli ih sobom kao taoce. Vlada je, da uguši pokret 
proglasila opsadno stanje u tim krajevima, poslala tamo 1400 
žandara, tri bataljona vojske, dva kavalerijska odreda strojnih 
pušaka (mitraljeza) i jednu brdsku bateriju. Osim toga su poslati 
neregularni odredi takozvane "Narodne odbrane" Koste Pećanca 
(srpski komite). Jugoslavenske torpednjače krstare među 
Rijekom i Splitom i najstrože paze da se iz Italije ne bi 
švercovalo oružje ustašama. Po selima ne smije se poslije 8 sati 
u veče izlaziti iz kuća, a kad neko hoće da nekamo putuje, mora 
moliti dozvolu vlasti. U vezi sa ustaškim pokretom hapse se 
ljudi po selima u masama. Javljaju iz Zagreba da tamo u 
policijskom zatvoru ima preko 150 seljaka iz Like, a osim toga 
oko 90 uhapšenih iz Zagreba radi zadušnica Hraniloviću. Kod 
Gline, gdje je nedavno bila seljačka pobuna bilo je prema 

vijestima odatle, 15 mrtvih i 16 ranjenih. 

Iz svih tih vijesti - koje djelomično potvrđuje i službena 
agencija Avala - vidi se da situacija u Jugoslaviji postaje iz dana 
u dan sve ozbiljnija. Glad, bijeda i teror režima nad stano- 
vništvom prevršili su već sve mjere i seljaci dovedeni do očaja 
bježe u šumu i sa puškom u ruci počinju da se bore protiv 
velikosrpskog zuluma. Iz okolnosti da ustaški pokret započinje 
u Lici i sjevernoj Dalmaciji - najsiromašnijim krajevima Jugo- 
slavije - može se zaključiti da socijalno-ekonomski momenti 
igraju veliku ulogu u tom pokretu. Ali značenje nacionalnog 
momenta također je veliko, jer je pokret najviše razvijen u 
hrvatskim dijelovima Like i sjev. Dalmacije. 

Komunistička Partija pozdravlja ustaški pokret ličkih i 
dalmatinskih seljaka i stavlja se potpuno na njihovu stranu. 
Dužnost je svih komunističkih organizacija i svakog komuniste 
da taj pokret potpomognu, organiziraju i predvode. 


U članku se nadalje kaže da je "borba za raširenje 
masovne baze ustaškog pokreta" zadaća komunista, jer 
"velikosrpska vojno-fašistička diktatura ne može da 
se obori samo akcijama malih grupica ljudi bez učešća 
najširih masa", te da "borba za nacionalno oslobo- 
đenje treba da bude ispunjena konkretnim sadržajem 
i da obuhvati pitanje zemlje, dugova, poreza, borbe 
protiv mjesnih bogataša-lihvara, škole itd." Članak 
završava tvrdnjom da se komunisti bore: 


protiv nacionalnog i socijalnog potlačivanja, za 
samoodređenje potlačenih naroda do otcejepljenja za 
vlast radnika i seljaka. Zbog toga oni uzimaju 
najaktivnijeg učešća u ustaškom pokretu i predvode 
taj pokret, vezujući borbu ustaša za nacionalno 
oslobođenje sa borbom širokih masa radnog naroda 
za rad, hljeb, zemlju i slobodu. 


Tri mjeseca kasnije u Proleteru, br. 3 za velja- 
ču-ožujak 1933. potvrđeni su ovi raniji stavovi Centra- 

Inog komiteta Komunističke partije Jugoslavije u odnosu 
na ustaški pokret. Preko čitave prve strane i polovice 
druge toga broja Proletera zauzima članak pod naslovom 
"Za svakodnevne interese radnog naroda" u kojemu 
su iznesene i slijedeće tvrdnje i programatski stavovi: 


Preduslovi revolucionarne krize u Jugoslaviji postepeno, u 
posljednje vrijeme naglo, sazrijevaju. Jedinstvo versailleske 
Jugoslavije ugroženo je i iznutra i spolja. Velikosrpska 
vojno-fašistička diktatura nalazi se zbog toga u raspadanju. Ona 
ne može da nađe izlaz i spas niti u popuštanju niti u zaoštravanju 
svoga terora. 

(..) Ogromno nakupljeno nezadovoljstvo, razočaranost, 
ogorčenost radnoga naroda podiže val njegove borbenosti. Val 
borbenosti pokreta ugnjetenih naroda i radničke klase i najširih 
slojeva upropaštenog seljaštva i osiromašenih srednjih slojeva 
uspinje se naglo. Rokovi koji nas dijele od zamašnih događaja 
kratki su! (...) 

U toku posljednjih dva tri mjeseca došlo je u Jugoslaviji do 
niza dogođaja, koji su tražili i traže od svega našeg partijskog 
članstva brzo i konkretno reagiranje kako u usmenoj i pismenoj 
agitacijin. pr. povodom akcije ustaša u Lici i Hrvatskom Primo- 
rju bio je pravilan i učinjeni su dovoljno uspješni pokušaji, da se 
mase ugnjetenih naroda sa tim stavom upoznaju. Ali treba 
otvoreno priznati, da partija nije uspjela da povodom ustaške 
akcije pripremi i razvije i u dubinu i u širinu nacionalno- 
revolucionarnu borbu ugnjetenih masa. Partija je nedovoljno 
konkretno vodila borbu protiv divljeg terora koji bijesni u Lici i 
u Hrvatskom Primorju. (...) 

Široke mase narodne sve više dolaze do uvjerenja da su 
komunisti u pravu, kada su tvrdili i tvrde, da sve nade srbijanske 
buržoaske opozicije o dobrovoljnom pristajanju v.-f. diktature 
na promjenu oblika buržoaske diktature, na raspis izbora za 
konstituantu itd. predstavljaju samo zabludu, koja smeta i 
otežava borbu protiv v.-f. diktature. Ali te iluzije još uvijek 
igraju važnu ulogu u zavaravanju masa i njih treba uporno 
razobličivati. 

Iluzije vođstva Seljačko-Demokratske Koalicije i Slovenske 
Ljudske Stranke, da će fašistička diktatura s njima pregovarati 
na bazi njihovih zagrebačkih i ljubljanskih posredničkih i 

sporazumaških punktacija, također su skrahirale. Skrahirale su 
zato jer su nosioci diktature svijesni, da bi hrvatski i slovenski 
nacionalno oslobodilački pokreti masa radnoga naroda pregazili 
pregrade koje njihovoj borbi za oslobođenje hoće da postave 
nacionaino-reformistički vođe. Ali mnogi naši partijski drugovi, 
kako u Srbiji, tako i u Hrvatskoj i Sloveniji, nisu još shvatili sav 
zamašaj potrebe pravilnog partijskog rada na pomaganju 
nacionalno-revolucionarnih pokreta. Tu se ne radi samo o plato- 
nskoj solidarnosti sa nacionalno oslobodilačkom borbom, nego 
je potrebno, da organizacija vodi žilavu borbu za ostvarenje 
rukovodstva radničke klase u cijeloj borbi ugnjetenih naroda. To 
znači, da borbu protiv sviju oblika nacionalnog sporazumaštva i 
njegovih nosioca i predstavnika treba udesetorostručiti. Borba 
za hegemoniju (za rukovodeću ulogu) radničke klase u borbi 
nacionalno ugnjetenih i seljačkih masa isto kao i pojačana borba 
protiv vođstva raznih građanskih i sitnoburžoaskih opozicionih 
grupa jeste jedan od najvažnijih uslova pobjede radnog naroda u 
borbi sa tlačiteljima i ugnjetačima. 

Interniranje vođa nacionalno-sporazumaške i prečanske si- 
tnoburžoaske opozicije i opće pooštrenje terora opasno ugro- 
žene velikosrpske diktature zaoštrilo je posljednjih tjedana sve 
suprotnosti u zemlji. Masovni pokreti protiv velikosrpske 
vojno-fašističke diktature pojačani su, zablude i iluzije buržo- 
aske opozicije i nacionalnog sporazumaštva među njima, još su 
jake, ali su i one pokolebane. Tijesno povezivanje sa tim 
masama radi sistematskog pripremanja i vođenja akcija masa 
protiv terora fašističke diktature vrlo je važna zadaća svih naših 
organizacija. 


Takvo pisanje Proletera bilo je potpuno u skladu ne 


samo s političkim uvjerenjem hrvatskih komunista, nego i 
sa zaključcima Prvog kongresa Kominterne u kojima se 
kaže da je "jugoslavenska država stvorena primjenom 
sile", te da ona ne posjeduje državnu individualnost, već 
je kao "vazalna država Antante" umjetno stvorena 
(Teze o međunarodnoj situaciji i o politici Antante. 
Prvi kongres Treće mternacionale, Rad, Beograd 
1953., str. 242). Prvi kongres Kominterne nagovještava 
svjetsku proletersku revoluciju u kojoj će biti riješen i 

problem hrvatske države, jer će se "proizvodne snage 
svih zemalja osloboditi stege nacionalnih država, uje- 
dinivši narode u najtješnjoj ekonomskoj suradnji na 
bazi općeg privrednog plana i dati mogućnost i najsla- 
bijem i najmalobrojnijem narodu da slobodno i neza- 
visno upravlja poslovima svoje nacionalne kulture, 
bez ikakve štete za ujedinjenu i centraliziranu euro- 
psku i svjetsku privredu" (n. dj., str. 245). U toj revo- 
luciji nestat će Kraljevina SHS, jer u njoj živi nekoliko 
nacija pod vlašću "srpske birokratske veleposjedničke 
oligarhije" (An das Proletariat der Balkan und Do- 
nau, Verlag der Kommunistischen Internationale, Ha- 
mburg 1920., str. 233). Obraćajući se balkanskim komu- 
nistima Kominterna kaže da stvaranje Kraljevine SHS 
znači "ogromno teritorijalno povećanje Srbije" (n. dj., 
str; 231). 


Peti kongres Kominterne (17. lipnja do 8. srpnja 
1924.) donio je zaključak da se "opća parola prava 
naroda na samoodređenje koju ističe KPJ, mora 
izraziti u formi izdvajanja Hrvatske, Slovenije i 
Makedonije iz sastava Jugoslavije i stvaranja od njih 
nezavisnih republika" (Podloga ujedinjena. Kongres 
ujedinjenja. Prvi kongres KPJ. Istorijski arhiv 
Komunističke partije Jugoslavije, tom II, Kongresi i 
zemaljske konferencije KPJ 1919-1937. Istorijsko 
odeljenje Centralnog komiteta KPJ, Beograd 1949., str. 
421). 


Na Četvrtom kongresu KPJ održanom 6. studenoga 
1928. u Dresdenu zaključeno je, da je atentat na Radića 
početak jednog "ubrzanog razgolićavanja i sužavanja 
baze hegemonije velikosrpske buržoazije, početak 
jednog novog perioda povećanih nacionalnih sukoba i 

zaoštravanja državne krize, perioda u kome potlačeni 
narodi Jugoslavije otvoreno postavljaju pitanje svoje 
borbe za nacionalnu nezavisnost, za otcjepljenje" (n. 
dj., str. 147). 


Objašnjavajući stav hrvatskih komunista prema slo- 
bodnoj i nezavisnoj hrvatskoj državi i njihova nastojanja u 
tom pravcu dr. Franjo Tuđman u svojoj knjizi "Velike 
ideje i mali narodi" (drugo, prošireno izdanje, Matica 
hrvatska, Zagreb 1970., str. 265-268) piše: 


Najviši izraz angažiranja Komunističke partije Jugoslavije 
oko rješavanja hrvatskog nacionalnog pitanja bio je pokušaj 
stvaranja Hrvatskog nacionalnog revolucionarnog pokreta u 
doba šestosiječanjske diktature. CK KPJ je potkraj 1932. pokre- 
nuo i izdavanje glasila tog pokreta pod imenom Hrvatski put, 
koje je tiskano u inozemstvu a bilo je namijenjeno pretežito 
hrvatskom selu. 

U duhu opće linije Treće komunističke internacionale, koja 
je u razdoblju od 1924. do 1934. zastupala stajalište da Jugo- 
slaviju kao versaillesku tvorevinu i tamnicu naroda treba razbiti, 
kao "cilj borbe Hrvatskog Nacionalnog Revolucionarnog 
Pokreta" bilo je postavljeno "izvojštenje samoodređenja hrva- 
tskog naroda, oživotvorenje njegovog prava na otcjepljenje od 
Jugoslavije, ujedinjenje, nezavisnost i oslobođenje hrvatskog 
naroda od velikosrpskog i svakog drugog imperijalističkog 
jarma, te stvaranje slobodne republike Hrvatske, u kojoj će 
narod sam odlučivati svojom sudbinom". 

Kao zadaci borbe Hrvatskog nacionalnog revolucionarnog 
pokreta bijahu postavljeni: "propovijedanje, organiziranje i 
vođenje svakidašnje borbe najširih slojeva hrvatskog naroda 
protiv sviju oblika ugnjetavanja i pljačke"; "protiv političkog 
zarobljivanja i odnarođivanja hrvatskog naroda"; protiv 
"ukidanja", "jugoslaviziranja", "posrbljivanja i fašiziranja" 
hrvatskih ustanova, škola i omladine; protiv "gonjenja hrvatskih 
sinova na vojnu službu izvan hrvatskih krajeva", a "za odstra- 
njenje srbijanskih okupatorskih četa s hrvatskog teritorija"; 
protiv "gospodarskog i financijskog isisavanja i pljačke 
hrvatskog naroda". 

Komunistička partija teži da opće nezadovoljstvo hrvatskog 
naroda s monarhističkom Jugoslavijom iskoristi za stvaranje 
nacionalno-revolucionarnog pokreta pod svojim vodstvom pa 
zbog toga ističe da oslobođenje hrvatskog naroda pretpostavlja: 
"nepomirljivu i bezobzirnu borbu protiv svih izdajica hrvatskog 
naroda, te uopće svih raznovrsnih saveznika i pomagača 
velikosrpske diktature"; "odlučno suzbijanje opasnih ideoloških 
zabluda i obmana, koje postoje u hrvatskom nacionalno- 
oslobodilačkom pokretu, škode borbi za oslobođenje hrvatskog 
naroda, a stvarno koriste ili velikosrpskim ugnjetačima i 
njihovim francuskim  imperijalističkim pokroviteljima ili 
stavljaju pokrete za oslobođenje u službu drugih stranih 
osvajača". 

Kao glavne zablude navode se: a) "zablude, da se oslo- 
bođenje Hrvatske može postići federalističkim i kakvim bilo 
preuređenjem imperijalističke Velike Srbije, prozvane Jugo- 
slavijom, putem novog "sporazuma" bilo sa sadanjim vlasto- 
dršcima, bilo s kojim drugim predstavnicima velikosrpske vla- 
dajuće klase, a pod pokroviteljstvom francuskog ili engleskog 
imperijalizma"; b) "Zablude, da se oslobođenje Hrvatske može 
postići u savezu s osvajačkim talijanskim, 
mađarskim, bugarskim i drugim fašizmom"; c) "Pacifistička 
miroljubivost prema tlačiteljima i pasivno čekanje da se veliko- 
srpski jaram sruši sam od sebe"; d) "Zablude, da se uporna 
revolucionarna borba najširih slojeva... može nadomjestiti 
atentatima... te upadima ustaških četa, zavisnih od stranih 
osvajača. Ali, ustašku borbu, koja niče iz nezadovoljstva i 
otpornosti širokih slojeva narodnih, treba svima silama 
organizirati i predvoditi (potcrtano u izvoru, F. T.). 

Na osnovi toga kao programatski cilj postavljeno je suzbi- 
janje sviju zabluda vodstva različitih stranaka i struja, a isto- 
dobno "svestrano pomaganje borbe pristaša tih stranaka i 
skupina i zajednička borba s njima (potcrtano u izvoru, F. T.) 
protiv raznih oblika i načina ugnjetavanja hrvatskog naroda", i 
stvaranje saveza s nacionalnooslobodilačkim pokretima u osta- 
lim zemljama Jugoslavije koji se bore protiv "vojno-fašističke 
diktature i velikosrpske monarhije" i priznaju hrvatskom narodu 
pravo na samoodređenje. 

Iako Kominterna poslije dolaska Hitlera na vlast u Njema- 
čkoj (1933.) zbog fašističke opasnosti mijenja stav prema Jugo- 
slaviji tako da marseilleski atentat na kralja Aleksandra ocje- 

njuje kao "napad fašizma na demokraciju", predstavnici 
hrvatskog komunističkog pokreta teško i nevoljko primaju tu 
promjenu. Hrvatski put, koji je kao glasilo HNRP izlazilo do 
1936. nastavio je pisati uglavnom u istom duhu. Na početku 
1935. list pobija mišljenje da se "hrvatski narod ne može 
osloboditi" jer je malen i bez svoje vojske dok "Srbi imaju svoju 
vojsku, žandare i policiju". Takvom malodušnom stajalištu list 
suprotstavlja argumente da je "hrvatski narod brojčano gotovo 
jednak Srbima", a zajedno sa Slovencima, Makedoncima, Crno- 
gorcima i ostalim ugnjetenim narodima sačinjava ogromnu 
većinu, a u vojsci su i sinovi hrvatskog i ostalih potlačenih 
naroda, koji će u "odlučnom momentu stati na stranu" svoga 
naroda. 

Pozdravivši jedinstvenost i izbornu pobjedu hrvatskog 
naroda na svibanjskim izborima 1935. Hrvatski put podvrgava 
kritici pacifističku sporazumasku politiku vodstva HSS-a koje 
ne pruža otpor divljanju i krvavom nasilju oružništva i redarstva 
beogradskog režima. Konstatiravši da je "hrvatski narod za tu 
sporazumasku politiku platio deset puta toliko žrtava" i da mu 
nedostaje "odlučno vodstvo i vojnička priprava", list upućuje 
poziv: "Hrvati organizirajte svoje obrambene čete, koje će znati 
i moći da suzbiju žandarska nasilja i da pođu u borbu za 
slobodnu Hrvatsku Republiku". 


Ustaška akcija na Velebitu i policijski teror koji je 
nakon nje uslijedio zbližio je hrvatske komuniste i ustaše, 
oni su se međusobno potpomagali, pa i zajednički nastu- 
pali protiv velikosrpske Jugoslavije, o čemu postoji velik 
broj dokumenata. Proleter, br. 2 iz veljače 1933. na 5. 
strani objavljuje veliki članak pod naslovom "'Za pomoć i 
oslobođenje političkih i vojnih osuđenika" u kojemu se 
kaže: 


Za vrijeme četirigodišnjeg trajanja velikosrpske vojno- 
fašističke diktature bilo je za političke "krivice" osuđeno 20 
ljudi na smrt, 5 na doživotnu robiju, preko 800 na 2673 godina i 
6 mjeseci robije. Bez suđenja bilo je na podmukli način ubijeno 
preko 100 radničkih boraca. -To su grozne činjenice, nad kojima 
svaki radnik, seljak i nacionalni revolucioner u zemljama veli- 
kosrpske Jugoslavije treba da ozbiljno razmisli. Oni koje je 

vlada dala ubiti i koje ona baca u tamnice, to su radnički, 
seljački i nacionalni revolucionarni borci. Vlada ih je dala 
osuditi zato, jer su oni organizirali i predvodili radnike, seljake i 
ugnjetene narode u borbu protiv snižavanja radničkih nadnica i 
pogoršavanja radnih uslova, protiv povećavanja poreza, 
egzekucija i pljačke seljaka, protiv nacionalnog ugnjetavanja i 
nasilnog posrbljivanja, protiv krvavog režima velikosrpske 
vojno-fašističke diktature. 

Sudbina ovih boraca, koji danas čame u tamnicama je 
grozna. Sa njima se postupa gore nego sa običnim zločincima. 
Vlada je uvela u tamnicama strahoviti režim, koji ima svrhu da 
fizički uništi političke osuđenike, naročito komuniste, koji su 
najmnogobrojniji po svima zatvorima. Nedavno je u kaznenom 
zavodu u Mitrovici 10 političkih osuđenika moralo stupiti u 
štrajk glađu i staviti na kocku svoj život, da bi izvojevali 
najelermentarnija prava, koja osuđenici, naročito politički, 
svagdje imaju, kao što je: grijanje ćelija, pravo nabavljanja 
hrane za svoj novac, pravo čitanja knjiga, ukidanje prisilnog 
posjećivanja crkve, ukidanja batinjanja i neprestanih surovih 
disciplinarnih kazni. 

Iz ovoga može svaki radnik, seljak i nacionalni revolucioner 
stvoriti zaključak, kakav je užasan život na robiji onih, koji su se 
borili za interese radnog i ugnjetenog naroda. Blagodareći 
junačkom držanju i solidarnosti političkih osuđenika u 
Mitrovici, kao i velikom odjeku i protestima protiv takvog 
postupka vlade od strane radnih masa u zemlji i u inostranstvu, 
zahtjevi mitrovačkih drugova su zadovoljeni. Ali radni narod se 
ne može i ne smije zadovoljiti sa tim djelomičnim uspjehom. Jer 
prvo, ako je položaj političkih osuđenika u Mitrovici u nekoliko, 
poboljšan, on je u svim drugim zatvorima još uvijek grozan, i 
drugo, radnici, seljaci i ugnjeteni narodi ne mogu se zadovoljiti 
samo neznatnim poboljšanjem položaja svojih boraca u 
zatvorima. Njihova je dužnost voditi odlučnu borbu za 
oslobođenje (amnestiju) političkih i vojnih osuđenika, u toliko 
više što borba protiv diktature traži stalno nove žrtve i što 
krvava vlada, da bi ugušila borbu radnog naroda u posljednje 
vrijeme još više pojačava progone i hapšenja. Samo koncem 
1932. g. uhapšeno je i dotjerano u glavnjače u Zagrebu i 
Beogradu više od hiljadu seljaka i radnika iz Like i Hrvatskog 
Primorja. Danas više nego ikada treba radni narod one svoje 
drugove, koji čame po zatvorima, da bi zajedno s njima mogao 

organizirati i povesti borbu protiv izrabljivanja, pljačke i 
ugnjetavanja koje iz dana u dan postaje sve nesnosnije. 

Razviti borbu širokih masa protiv krvave diktature, za 
oslobođenje političkih osuđenika - to je jedna od najvažnijih 
zadaća, koja stoji pred revolucionarnim pokretom u svima 
zemljama Jugoslavije. U tu svrhu Centralni Komitet Crvene 
Pomoći Jugoslavije odlučio je u sporazumu sa drugovima u 
zatvorima, da u veljači i ožujku ove godine organizira i povede 
široku kampanju radnih masa protiv bijelog terora i za pomoć i 
oslobođenje političkih osuđenika, i to sa parolama! 


- Dolje bijeli teror velikosrpske vojno-fašističke diktature! 

- Za poboljšanje položaja sviju političkih i vojnih osuđenika u 
velikosrpskim zatvorima! 

- Za amnestiju (bezuvjetno oslobođenje) sviju političkih i vojnih 
osuđenika! 

- Protiv mučenja u policijskim zatvorima i kaznionicama! Za 
najpuniju pomoć političkim kažnjenicima od strane najširih 
masa radnika i seljaka! 

- Za izgradnju i učvršćivanje organizacija Crvene Pomoći! 
Dolje velikosrpska vojno-fašistička diktatura! 


Zbog velikog odjeka u narodu i kasnijih političkih 
promjena koje su iz nje uslijedile velebitska akcija hrva- 
tskih ustaša zabilježena je i u književnosti, pa i onoj 
nehrvatskoj. Tako srpski književnik Mladen Oljača (rođ. 
g. 1926.) u svom romanu Kozara (Svjetlost, Sarajevo 
1973., str. 361.) piše, tobože prenoseći dnevnik ustaškog 
pukovnika Franjčevića (zapravo proslavljenog hrvatskog 
ustaškog pukovnika i krilnika Jure Francetića): 


Nije lijepo da se hvalim, ali moram zapisati. Ja sam još 
1932. u rujnu predvodio ustaški odred na Velebitu. Minirali smo 
vojarnu u selu Brušanima, Četrnaestog rujna, na Jadovnom, 
tukli smo se sa žandarima po planini. Bila je paljba sa obje 
strane, prsa u prsa. Teško je ranjen Stipe Devčić, kojega nosimo. 
Da nam ne bi smetao, on se ubija bombom i tako se pridružuje 
ustašama što su ranije pali; Hraniloviću, Soldinu i Rosiću. 
Prenoćili smo u Rizvanuši, sa četiri ranjena, među seljacima koji 
su nam govorili: "Hrvatski narod trpi kao Krist na križu. Više 

vrijedi jedan ustaša, nego cijela srpska satnija". Za večeru su 
nam donijeli krumpira, jaja, sira i mlijeka, a kad smo htjeli 
platiti, gotovo su se naljutili, a potom su krenuli s nama u trganje 
brzoglasnih žica. Poslije našeg odlaska u Italiju, žandarmi su 
pohvatali mnoge seljake s Velebita: vezali su ih lancima, tukli, 
mučili glađu i žeđu, sve u ime nasilnika i ciganina, kralja 
Aleksandra Karađorđevića, i pokazivali im ustašku kapu i 
ogrtač, što su ih pronašli na mrtvome Devčiću. 


Oljači, poput mnogih drugih komunista, dobro je 
poznato druženje ustaša i komunista, njihove međusobne 
simpatije, ideološka razmimoilaženja i razglabanja, kao i 
međusobna suradnja u zajedničkoj borbi protiv veliko- 
srpske fašističke Jugoslavije. Na str. 373, 374 "Kozare" 
on na slijedeći način opisuje tobožnje sjećanje ustaškog 
pukovnika Franjčevića, na susret i razgovor s poglavni- 
kom dr. Antom Pavelićem: 


Poglavnik me pozvao u neposrednu blizinu. Srce mi je 


zaigralo. Stao sam ukipljen, a Poglavnik me upitao: 


Koliko si, Franjo, proveo u Mitrovici? 

Pet godina, Poglavničc. 

Kažu da si bio prgav i da si se, svakodnevno, tukao sa 
žandarima. Je li to istina? 

Nije zgodno da se hvalim, Poglavniče... Gotovo svakoga 
jutra tukao sam se sa žandarima. Ako ih nisam mogao 
mlatnuti, pljuvao sam po njima, ali ni oni meni nisu ostajali 
dužni: obore me na zemlju ili na beton, pak me gaze 
cokulama odozgo kao konji snoplju... Bio sam modar 
gotovo svakog jutra - sve dok nam nisu priznali status 
političkih zatvorenika. 

To je bilo onda kad ste surađivali s komunistima? 

Nismo surađivali s komunistima, Poglavniče, nego smo na 
svoju ruku, kao i komunisti, istodobno kad i oni, štrajkovali 
glađu, neka bi nam se priznao status političkih krivaca i da 
nas uprava zatvora ne izjednačava s kriminalcima. Tako 
smo se našli zajedno, u zahtjevima, s komunistima u štrajku 
glađu. 
Tada su vam komunisti preoteli Balena i još neke. 

- < Tada su vam komunisti preoteli Balena i još neke. 
- Da, Poglavniče, - rekao sam. - Tada je Balen prišao 
komunistima, pored Marušića i još nekih. 


Istina je, da su kroz te duge razgovore unutar zatvo- 
rskih zidina pojedini hrvatski borci kao Šime Balen, 
Marušić i drugi napustili ustaške redove i pridružili se 
komunistima. Međutim, bilo je i obratnih slučajeva, jedan 
od najboljih hrvatskih novinara Milivoj Magdić napustio 
je komuniste i pridružio se ustašama, pa je bio urednik 
Spremnosti, radi čega je kasnije bio osuđen na smrt i 
smaknut. 


Međusobnom razumijevanju ustaša i komunista 
pogodovao je i njihov sličan socijalni sastav. "Prema 
podacima, koje je u proljeće 1937. dobio u Rimu 
predstavnik jugoslavenskog Ministarstva unutrašnjih 
poslova V. Miličević, u Italiji se nalazilo ukupno 510 
pripadnika ustaške organizacije. Većinom su bili 
smješteni na otocima Lipari, Stromboli i Gigliu, dok 
su istaknutiji ustaše bili razmješteni po dvojica u 
raznim mjestima na jugu Italije. Prema tim podacima, 
socijalni i profesionalni sastav ustaša u Italiji bio je: 
337 seljaka, 77 radnika, 35 mornara, 17 studenata, 12 
trgovaca, 10 oficira, 2 novinara, 6 ostalih profesija". 
(F. Jelić-Butić, n. dj., str. 35). 


Od svih hrvatskih komunista najveći ugled među 
ustašama uživao je Andrija Hebrang, prvi sekretar Ce- 
ntralnog komiteta Komunističke partije Hrvatske. Nakon 
održavanja Osme zagrebačke konferencije  (25.-26. 
veljače 1928.) Andrija Hebrang se ilegalno prebacio u 
Austriju, gdje je bio uhvaćen i predan jugoslavenskim 
vlastima koje su ga osudile na 12 godina robije. Na toj 
dugogodišnjoj robiji on je upoznao mnoge ustaške revolu- 

cionarce i zbog svojih čvrstih hrvatskih uvjerenja, ljudske 
postojanosti i uzgoritosti stekao njihovo poštovanje, 
povjerenje i prijateljstvo, koje oni, a niti on, nisu nikada 
iznevjerili unatoč kasnijih suprotnosti, ideoloških i ratnih 
opreka. Kad je godine 1948. Andrija Hebrang bio zatvo- 
ren zbog oporbe velikosrpskom nasilju nad hrvatskim 
narodom, njemu ne samo da je bilo predbačeno prija- 
teljstvo s ustaškim revolucionarcima, nego je, štoviše, bio 
optužen da je kroz to prijateljstvo izdao pokret kojemu je 
pripadao, što je bila potpuna neistina. 


lako Hebrang ta svoja robijaška i hrvatska pozna- 
nstva i prijateljstva nije nikada zatajivao, u knjizi "Slučaj 
Andrije Hebranga" (Kultura, Beograd 1952.), koju je 
napisao srpski književnik Dobriša Ćosić (kao autor knjige 
naveden je pukovnik Udbe Mile Milatović, koji je vodio 
istragu nad Hebrangom) tvrdi se suprotno, pa se iz toga 
izvlače zaključci, koji nemaju nikakve podloge. Na 51. i 
52. strani te knjige stoji zapisano: 


Drugovi su u Zagrebu već bili saslušali ceo niz svedoka o životu 
i radu Hebranga u periodu od njegovog dolaska sa robije pa do 
hapšenja. Ustanovilo se da drugovi iz Partije, s kojima je radio, 
nisu znali za njegove veze sa "hrvatskim nacionalistima" - 
frankovcima (ustašama). Bilo je interesantno zašto je Hebrang 
te veze stvarao i tajio ih od drugova. Tu mora nešto da se skriva. 

Pročitah zapisnik Ahmeta Ljubijankića. Ljubijankić je 
suđen kao frankovac na osam godina robije za vreme bivše 
Jugoslavije. Kaznu je izdržavao u Lepoglavi i Mitrovici, gde se i 
upoznao s Hebrangom. Odmah po osnivanju Pavelićeve tzv. 
"NDH" Ljubijankić je stupio u ustašku obaveštajnu službu. 1 
kao agent te službe obnovio je svoje veze s Hebrangom. 
Ljubijankić navodi da mu je u vreme dolaska ustaša na vlast 
Hebrang rekao da svi robijaši-frankovci treba da uzmu aktivnog 
učešća u preuzimanju vlasti u "NDH" i da se odmah odazovu 
ustaškom pozivu i jave udruženju "Uzdanica", radi dobijanja 
dužnosti i funkcija. Na jednom drugom sastanku mu je rekao da 

treba da se useli u stan dr. Šlezingera, Jcvrejina, koji je prebegao 
ispred ustaša, i da će on doći da se tamo smesti. U to vreme 
Hebrang je bio u stanu kod jednog drugog robijaša-frankovca, 
koji je suđen pre rata na deset godina robije, Vladimira Frajtića. 
"Ja sam se plašio", izjavljuje dalje Ljubijankić, "mnogobrojnih 
veza koje je Hebrang održavao s bivšim robijašima- 
frankovcima, a među njima i nekim vrlo važnim ustaškim 
funkeionerima, no, on me je umirivao da je s njima u dobrim 
odnosima još s robije, i da se ništa ne plašim... A kada sam ga 
upoznao sa svojom saradnjom sa organima ustaške obaveštajne 
službe, on mi je samo rekao da budem oprezan, jer da je opasno 
raditi na dve strane..." 

Budilo je opravdanu sumnju ovakvo držanje Hebranga u 
odnosu na Ljubijankića, čoveka za koga zna da radi za ustašku 
obaveštajnu službu. On kod njega čak i stanuje! Ljubijankić ga 
vodi na veze s visokim ustaškim funkcionerima... 


Hebrang nije imao nikakva razloga da skriva svoje 
veze s "hrvatskim nacionalistima", kao što to tvrdi Mile 
Milatović, što indirektno priznaje i sam Milatović kad 
prenosi razgovor koji se vodio između njega i Hebranga 
za vrijeme od jednih brojnih preslušanja, koja su trajala 
preko godinu dana (M. Milatović, n. dj., str. 57): 


- < Kakvu ste vezu imali sa ustaškim pukovnikom Jucom 
Rukavinom, pre hapšenja? 

- < Nijesam imao s njim nikakve veze. Negdje po osnivanju 
NDH, mislim u svibnju ili lipnju, išao sam jednog dana 
poslije podne s Maricom Jošt i nekom studentkinjom, čijeg 
se imena ne sjećam, i kada smo bili u prosjeku između Ilice 
i Tuškanca, vidjeli smo da nam dolazi u susret Juco 
Rukavina. Kada je bio na jedno tri metra ispred nas, zabavio 
se snekom djecom koja su se tu nalazila, dok smo mi prošli 
pored njega. Drugom prilikom sudario sam se s Jucom 
Rukavinom na uglu između Trenkove i Gajeve ulice. Juco 
je išao još s dvojicom ustaških pukovnika. 

- < Kako objašnjavate to da Rukavina ništa ne preduzima 
protivu vas? 

- < Ne znam kako bih to objasnio, ali vjerujem da je izvor u 
našem ranijem poznanstvu s robije. 

- < Možda vas nije prepoznao? 

- < Uto ne sumnjam. Prepoznao me i prvi i drugi put. Naročito 
je bilo očigledno za prvi susret. On me je prepoznao, i ne 
hoteći nešto protiv mene preduzeti, namjerno je skrenuo 
svoju pažnju na djecu koja su se tu igrala, dok mi ne 
prođemo. 


Ustaški pukovnik i jedan od sudionika u Velebitskom 
ustanku iz godine 1932. Juco Rukavina nije ništa htio 
poduzeti protiv svoga druga s robije Andrije Hebranga, 
jer je vjerovao u njegove poštene hrvatske nakane. 
Istinski hrvatski komunisti i ustaše podjednako su duboko 
u sebi nosili ideju slobodne i nezavisne Hrvatske i njenog 
punog suvereniteta unutar hrvatskih povijesnih i etničkih 
granica. Vjesnik od 30. lipnja 1948. objavio je odluku 
Politbiroa CK KPJ o isključenju Andrije Hebranga iz KPJ 
s obrazloženjem da je već "1944. godine smijenjen s 
dužnosti sekretara CK KPJ zbog šovinističkih ispada 
u odnosu na Srbe u Hrvatskoj, zbog pogrešne politike 
prema masama koje su bile pod utjecajem HSS i zbog 
otupljivanja borbe protiv ustaša", nadalje da je "1946. 
godine kažnjen isključenjem iz Politbiroa CK KPJ i 
partijskom kaznom - strogim ukorom; istodobno je 
smijenjen s funkcije predsjednika Privrednog savjeta 
zbog pokušaja da svoje neslaganje s privrednom 
politikom CK KPJ i vlade FNRJ zamaskira ličnom 
netrpeljivošću druga Tita prema njemu", te da je 
"svojim štetočinskim radom podgrijavao šovinizam i 
time pokušavao da razbije krvlju stečeno bratstvo i 
jedinstvo naših naroda, što se vidi iz niza njegovih 
postupaka; on je govorio da cijeli Srijem treba da 
bude u okviru Hrvatske i na taj način je zastupao 
poznato ustaško gledište". U istom članku Hebrang se 
optužuje da je "ometao izgradnju autoputa Beograd - 
Zagreb", a "isto tako kanal Dunav - Tisa -Dunav". 

Vjesnik, od 23. studenoga 1948. piše: 


U pogledu stvaranja Narodnog fronta Hebrang je također 
imao svoju liniju. On ga je zaista nastojao oformiti kao koaliciju 
stranaka različitih programa. Jasno je da bi ovakva politika 
oživjela buržoaske utjecaje na sve grupacije u NF i da je ona 
vodila k njegovom slabljenju i otvarala mogućnost rada 
neprijatelja. Takva politika nije odgovarala stvarnom razvoju 
odnosa među grupama i razvoju formiranja jedinstva naroda. 
Ona bi otvarala vrata restauraciji staroga. 

U pogledu Srba Hebrang je ispoljavao šovinističke tende- 
ncije. On je svojim utjecajem na različite načine pokušavao 
nametnuti partijskim organizacijama politiku koja je zaposta- 
vljala Srbe, kočila njihov nesmetani nacionalni i kulturni razvoj. 
Na terenu su iz agitacionog i prosvjetnog rada iščezavali srpski 
nacionalni elementi. U školama i u sasvim srpskim krajevima se 
onemogućavalo učenje ćilirice, srpske historije itd. Na selima se 
čak govorkalo da nije sasvim sigurno smije li se sada slobodno 
govoriti o Kraljeviću Marku i slično. 


Hebrangova odgovornost prema hrvatskoj domovini 
u Vjesniku je prikazana kao šovinistička tendencija pre- 
ma Srbima, iako se on suprostavljao činjenicama preko 
kojih se, kao što bi to rekao Vlado Gotovac, "Srbima u 
Hrvatskoj oduzima domovina", a "stotine godina 
njihova života, njihove sudbine, želi se prikazati kao 
gostovanje" (Vlado Gotovac: "Autsajderski fragmenti", 
Kritika, br. 8, str. 539, Zagreb, rujan-listopad 1969.). 


Andrija Hebrang dijelio je mišljenje ostalih komu- 
nista, a i svih ostalih pripadnika autentičnih hrvatskih na- 
cionalnih pokreta, da Srbi u Hrvatskoj ne mogu biti 
nikakvi "politički i vjerski gosti", nego punopravni 
građani svoje hrvatske domovine i države. Utvrđujući 
činjenicu da je Hrvatska "njihova domovina" i da bi 
"ona bila strašna svima da to nije", Vlado Gotovac je 
na slijedeći način (opisao) one Srbe u Hrvatskoj koji se 

izuzimaju i koji nastoje to svoje političko i vjersko 
izuzimanje prenijeti na sve svoje sunarodnjake: 


Oni odbijaju Hrvatsku kao domovinu, odbijaju svaku brigu 
za nju i njenu sudbinu. Oni se opiru jeziku koji je već stoljećima 
jezik njihovil otaca, kulturi koja je već stoljećima kultura 
njihovih otaca, osporavajući tako smisao i vrijednost onoga što 
su oni učinili, šireći umjesto toga prazninu i nudeći bezumlje. 
Ali, ni oni, ni nitko drugi, ne može to proširiti na one, koji su u 
Hrvatskoj našli svoju domovinu, koji su je tako stvarali. Oni, 
koji sada žele biti gosti u vlastitom domu, uz vatre pradjedo- 
vskih ognjišta, pustoše samo vlastito srce, dok njihovi mrtvi 
ostaju u sudbini koju su živjeli, u kojoj su radili, ma kako ona 
bila gorka ponekada: njih Hrvatska u sebi nosi i prosljeđuje u 
budućnost, zajedno sa svima koji su je u svom trudu podizali i 
održavali. 

A već tradicionalno pozivanje na vjere nije pozivanje na nji- 
hovo značenje unutar Hrvatske, nego izvan nje. Jer one stolje- 
ćima u njoj ne pokazuju nikakve znakove gosta ni u jednoj sferi 
života. Pozivati se na njih kao na osnovu izuzimanja danas je 
suprotno i njihovu smislu i njihovom značenju. Taj kompletni i 
mračni falsifikat spada u uobičajene reakcionarne pothvate na 
našem prostoru. 

Kritika, br. 8, Zagreb, rujan-listopad 1969., str. 540. 


Neistinita je tvrdnja koju je u ljeto godine 1971. 
izrekao dr. Vladimir Bakarić, tadašnji član Izvršnog 
biroa SK Jugoslavije da su jedino "frankovci bili tvrdi 
na pitanju hrvatske države" (Hrvatski tjednik, br. 16, 
Zagreb, 30. srpnja 1971.). Zbog nijekanja te tvrdnje i zbog 
isticanja tvrdnje III. zasjedanja ZAVNOH-a u Topuskom 
(9. svibnja 1944.) da je "hrvatski narod vjekovima težio 
za stvaranje svoje slobodne države" i da će se i dalje 
boriti za "ujedinjenje svih hrvatskih zemalja i oži- 
votvorenje hrvatske državnosti" (Vjesnik, br. 13, od 
15. svibnja 1944.). Međutim, istina je da su frankovci i 
ustaše više isticali hrvatski suverenitet, za razliku od 
hrvatskih komunista koji su uvijek isticali "klasno i 

nacionalno oslobođenje hrvatskog naroda". Koliko 
god ne stoji tvrdnja da su jedino frankovci bili tvrdi na 
pitanje hrvatske države, toliko ne stoji tvrdnja da su ustaše 
iznevjerili "vjekovne težnje hrvatskog naroda" i da su 
"Prodali" Hrvatsku Talijanima i Nijemcima. U Jugo- 
slaviji, a 1 u hrvatskom izbjegličkom tisku, napisano je 
bezbroj članaka o toj "prodaji", neki od tih članaka 
zvučali su podosta uvjerljivo, naročito oni u kojima se 
tvrdilo da je dr. Ante Pavelić, radi svojih prijašnjih obveza 
prema Talijanima, Rimskim ugovorom (18. svibnja 
1941.) prepustio Italiji grad Sušak sa svim otocima 
Hrvatskog primorja (osim o. Paga), Dalmaciju od Splita 
do Novigradskog mora sa zaleđem do Zrmanje i gotovo 
sve dalmatinske otoke (osim Brača, Hvara, Šćedra i otoka 
dubrovačkog primorja), kao i šire područje Boke 
Kotorske. Na osnovu njemačkih povijesnih dokumenata 
iz doba rata hrvatski povjesničar dr. Bogdan Krizman u 
svojoj studiji: "Iz tajne prepiske S. Kasche - J. V. 
Ribbentrop 1941 - 1945." (vidi: VUS, br, 1298, Zagreb, 
26. ožujka 1977., VUS, br. 1299, od 2. travnja 1977., 
VUS, br. 1300, od 9. travnja 1977., VUS, br. 1301, od 16. 
travnja 1977., VUS, br. 1302, od 23. travnja 1977. i dr.) 
dokazao je da dr. Ante Pavelić nije priznavao, a niti imao 
nikakve prijašnje obveze prema Talijanima i da je u tijeku 
pregovora koji su prethodili Rimskim ugovorima velikom 
upornošću i diplomatskom vještinom suzbio talijanske 
imperijalističke zahtjeve, koji su bili mnogo širi i pogu- 
bniji od onih koji su utanačeni Rimskim ugovorima. Opće 
je poznato ratno neprijateljstvo hrvatskih ustaša prema 
Talijanima, koji su pomagali četnike i u svakoj prilici 
nastojali da okrnje hrvatski suverenitet, a evo kako 
Mladen Oljača (n. dj., str. 360) kroz dnevnik ustaškog 
pukovnika Franjčevića, koji je optužen da "gunđa 
protivu Nijemaca i ne priznaje njihova starješinstva", 

opisuje stav hrvatskih ustaša prema Nijemcima: 


Ja sam to zapravo i govorio, ali sam imao i razloge: jer ako 
smo stvorili svoju državu, imamo pravo u njoj i gospodariti. Mi 
smo ovdje gospodari, a ne drugi. Mi smo krvarili. Mi smo 
gladovali, tamnovali, umirali. Mi smo se tukli sa žandarima i 
čamili po zatvorima. Mi smo djeca ove zemlje, pa je pravo neka 
budemo i njeni gospodari. To je moja pozicija, i ja sam je rekao 
Poglavniku. 


Nakon što je izabran za predsjednika Vijeća za 
oslobođenje Hrvatske Vladimir Nazor je uputio "Poruku 
Hrvatima" (Vjesnik, br. 3, od 20. veljače 1944.) u kojoj 
tvrdi: 


Tim činom su rodoljubi na mene svratili pažnju ne samo 
Hrvata od Čakovca u Međimurju i od Čičarije u Istri do Boke 
Kotorske, pa od Lošinja na Jadranu do Zemuna na Dunavu, no 
također i ljudi naše krvi i jezika onkraj dalekih planina i širokih 
okeana, te osjećam potrebu da na časni poziv odgovorim ne 
samo članovima Vijeća, nego i svima koji su u toj odluci našli 
izražaj vlastitoj želji. 


Kokoko 


Negdje već rekoh, da je ovo prvi put što se, nakon Petra 
Svačića, u dugim vjekovnim patnjama, Hrvati sami bore za 
svoju čast, za rodnu grudu, za svoja prava kao ljudi. Energija i 
izmučene kosti hrvatskih vojnika u prisilnoj službi raznih 
tuđinaca rasuše se - jalovo po njih - i po dalekim zemljama. 
Feudalci Zrinjski i Frankopani, generali Jelačići i Borojevići - 
iako neki od njih dočekaše ne samo neharnost nego i krvničku 
sjekiru sa strane njihova gospodara - nisu predstavnici čistog 
hrvatskog otpora i neprigušljive čežnje stare hrvatske duše za 
davnom slobodom; čak i senjski Uskoci bijahu u vezi, pa i u 
službi habsburških nadvojvoda. 


Hrvatski pjesnik Vladimir Nazor je bio tek jedan od 
brojnih Hrvata, koji je mislio da se unutar partizanskog 
pokreta bori za svoju hrvatsku "čast, za rodnu grudu", za 

svoju hrvatsku domovinu i državu ujedinjenu "od 
Čakovca u Međumurju i Čičarije u Istri do Boke Koto- 
rske, pa od Lošinja na Jadranu do Zemuna na Dunavu". U 
tom naivnom uvjerenju mnogi su od njih izgubili ne samo 
živote, nego i svoju čast, ali ne i san i težnju za suverenom 
državom Hrvatskom. 


Pišući "o općim uvjetima i značajkama razvitka revo- 
lucionarno-demokratskog pokreta u Hrvatskoj" hrvatski 
povjesničar i partizanski general dr. Franjo Tuđman (F. 
Tuđman, n. dj. str. 285-286) utvrđuje slijedeće činjenice: 


Grupa revolucionara-komunista koja je stradala poslije ne- 
uspjela oslobođenja iz Kerestinca, srpnja 1941., a u kojoj su bili 
August Cesarec, Divko Budak, Ivan Krndelj, Pavao Markovac, 
Muhamed Kulenović, Juraj Bermanec, Dušan Grković, Josip 
Rendić, Stjepan Šeremet i drugi istaknuti hrvatski marksi- 
sti-revolucionari, ostavila je ovaj potresni dokument o svojoj 
viziji i o ciljevima započete borbe, napisavši na podrumskom 
zidu ustaškog zatvora u Račkoga ulici br. 9: "U OVIM PRO- 
STORIJAMA PROŽIVJELI SU POSLJEDNJE SVOJE 
ČASOVE INTERNIRANI BORCI IZ KERESTINCA, NJIH 
44, OSUDU O STRIJELJANJU PRIMILI SU SVI (!) UZDI- 
GNUTE GLAVE, JER SU ZNALI DA UMIRU ZA 
PRAVEDNU STVAR, ZA STVAR RADNOG NARODA. 
ŽIVJELA SOVJETSKA HRVATSKA!" 

Ta ideja borbe za ostvarenje i revolucionarnih i nacionalnih 
ciljeva, s kojom su umirali hrvatski revolucionari, preteče i pre- 
dvodnici narodnooslobodilačke borbe, prožimala je i većinu 
pripadnika partizanskog pokreta u Hrvatskoj s takvim inte- 
nzitetom da je čak i sam sporazum Tito-Šubašić izazvao u 
širokim slojevima hrvatskog naroda bojazan da se u njemu krije 
neka opasnost povratka na staru Jugoslaviju u bilo kom obliku. 


Ta bojazan o kojoj govori Tuđman, tj. strah da bi 
poslije sloma sila Osovine (Njemačke, Italije, Japana), 
sloma koji je za partizane bio očit i neizbježan, moglo 
doći do obnove velikosrpske Jugoslavije i ponovne oku- 

pacije Hrvatske, očitovalo se skoro u svakom broju 
ratnog, partizanskog Vjesnika. Tako Vjesnik, br. 1 od 
siječnja 1943. piše: 


Kakvu "obnovljenu prošlost" izdajnička Mačekova družba i 
londonski izbjeglice pripremaju hrvatskom narodu i ostalim 
narodima Jugoslavije? 

Pokolji koje četničke bande svakodnevno vrše nad 
hrvatskim pučanstvom pod lažnom lozinkom "osvete srpstva" a 
na nukanje okupatora i uz blagoslov londonske klike i Mače- 
kove družine, daju nam naslutiti kako bi ta obnovljena prošlost u 
stvarnosti izgledala. Graditelji su tog pakla četničke bande i 
okupatorske horde, četnici bili bi i jedini sudije. Četnički 
krvoločni pripjev uz koji vrše svoja zvjerska zlodjela nad 
hrvatskim narodom - "oj Hrvati, al ćemo vas klati - kad se Pero 
iz Londona vrati" - ta misao vodilja i jedini pokretač tih 
krvožednih bandi i njihovih gospodara otkriva nam istinu, da bi 
četnici naprosto preuzeli prošlogodišnju ustašku ulogu uz jedinu 
razliku, što bi sada hrvatski narod bio glavna žrtva. Ali svu 
dubinu opasnosti u koju Mačekova izdajnička družina i 
londonski izbjeglice hoće da survaju hrvatski narod u znaku 
"obnove starog stanja" otkriva nam u najpunijem svijetlu tek 
tajni plan elitne četničke jedinice, Dinarske divizije, koji je iz 
Kninske Krajine pod Pov. br. 0. - 22, do 25. III 1942. g, poslat 
vojvodi Birčaninu, a preko njega Draži Mihailoviću odnosno 
londonskoj "vladi" pa dakle i Krnjeviću na odobrenje. Taj plan 
"obnove starog stanja" glasi doslovce: "Zadatak divizije: što 
jača organizacija srpske vlasti u danom momentu, radi obračuna 
s Hrvatima i na koncu radi čišćenja Hrvata i muslimana iz Like, 
Sev. Dalmacije, Bosne i Hercegovine i stvaranja jedne homo- 
gene i čisto pravoslavne srpske države". 

Ovaj plan, ustvari plan izbjegličke "vlade" i plan svih vođa 
HSS-a, koji stoje na liniji Mačeka, na liniji bezuvjetne 
kapitulacije pred velikosrpstvom, dostojan je ovih saveznika i 
učesnika fašističkih graditelja "Novog poretka". Ova i ovakva 
obnovljena prošlost za hrvatski bi narod značila potpuno 
istrebljenje i doživotno krvarenje pod četničkim nožem, koji 
danas već bruse i londonski izbjeglice i sam Maček sa svojom 
okolinom. 

Izdajica Maček danas, ne samo da izdajnički, kao do danas, 
sabotira narodnu borbu za slobodu, ne samo da potajice zabija 

nož u leđa narodu, koji je desetak godina obmanjivao, već se 
danas najaktivnije i u izravnoj vezi sa okupatorima prihvatio 
rada na gušenju oslobodilačke borbe hrvatskog naroda. Maček i 
njegova družina, ukoliko već davno dijelom nije prišla ustašama 
ili ne sjedi s Dražom u izdajničkoj vladi, danas intenzivno radi 
na prikupljanju i oživljenju ostataka bijedne "Mačekove garde", 
priređuje "povjerljive i tajne" sastanke tobože iza leđa okupatora 
i, kao najnovije, vodi pregovore sa četničkim bandama Draže 
Mihailovića, čime dokazuje u punoj mjeri svoju istovetnost sa 
velikosrpstvom. 

(...) Što izdajnika Mačeka i njegovu družinu tako snažno i 
baš danas vuče u ponor izdaje, što ih je ponukalo da četničku 
velikosrpsku družinu učine svojim idealom? 

Nema sumnje, ono što široke slojeve hrvatskog naroda 
ispunja najvećom radošću, velikim nadama i što im daje snage 
za borbu - skoro potpuno i istinsko narodno oslobođenje, to sve 
potajne i javne narodne neprijatelje izvlači na svjetlo dana, tjera 
u sve dublju izdaju. 


Na kraju članka se izražava nada da su "propali i 
nestali bez traga" svi planovi o ponovnom usposta- 
vljanju velikosrpske Jugoslavije, jer: 


To jamči u prvom redu sam hrvatski narod, koji svijesno, 
jedinstveno i neustrašivo ustaje u borbu za svoje oslobođenje 
rušeći sve zapreke, gazeći sve izdajnike, imajući pred očima 
jednu bolju, sretniju i slobodniju Hrvatsku. 


Urednici Vjesnika nisu znali da je dr. Juraj Krnjević 
više od njih strahovao da ne dođe do ponovnog usposta- 
vljanja velikosrpske Jugoslavije i da je činio sve što je bilo 
u njegovoj moći da suzbije četničke zločine nad 
hrvatskim narodom. 


Na kongresu pravnika održanom u Glini u prvoj 


polovici kolovoza 1944. dr. Ante Kalođera postavio je 
slijedeće pitanje: 

Odlukom AVNOJ-a zabranjen je dolazak kralju u našu 
zemlju i odlučeno je da će se poslije rata riješiti pitanje kralja i 
monarhije, da budu izbori. To je uneseno u sporazum 
Tio-Šubašić. Molim da se objasni da li bi bilo pravnih ili drugih 
zapreka, ako bi u našoj federativnoj državi bilo država koje bi 
primile monarhiju, a drugih koje bi htjele republiku. 
(Spomenica Prvog kongresa pravnika antifašista Hrvatske, 
Zagreb 1974., str. 45). 


Dr. Ivo Krbek je odgovorio da "tome nema pra- 
vnih zapreka, ali da je praktično to teško izvedivo i 
održivo", jer "za federaciju treba da budu osnovna 
načela jednaka u svim državama", nakon čega je dr. 
Svetozar Rittig postavio pitanje: "Šta je sa konfede- 
racijom? " Dr. Krbek, koji je tek par dana prije toga 
pristupio partizanima, nije mu mogao dati nikakav odre- 
đeni odgovor, da je konfederacija "takva tvorevina, gdje 
je svaka država samostalna, samo imaju zajedničko 
ministarstvo vanjskih poslova i vojske", te da "iz 
konfederacije svaka država može istupiti kad ona to 
želi", pa da "pravna teorija ide za životom", te da stoga 
"moramo računati s tim da bi se više približili tipu 
konfederacije" (Spomenica, n. dj., str. 46). 


Vjesnik od 29. prosinca 1947. preko čitave prve 
strane donosi članak pod naslovom: "Na svečanoj sje- 
dnici povodom 80-godišnjice Jugoslavenske akade- 
mije znanosti i umjetnosti u Zagrebu maršal Tito 
izabran za počasnog člana Akademije". Predsjednik 
Jugoslavenske akademije znanosti i umjetnosti dr. 
Andrija Štampar u obrazloženju toga imenovanja je 
izrazio nadu i uvjerenje da će "maršal Tito" taj "naš 
čovjek iz naroda, kome je kolijevka stajala nedaleko 
od Zelenjaka, naše idilične Dubrave na Sutli, gdje je 
pjesnik ispjevao našu narodnu himnu" biti onaj koji će 
"zamisao našeg hrvatskog političkog i kulturnog 

oslobođenja" dovesti "do pune pobjede, okrunivši je 
svim atributima pune narodne nezavisnosti i 
državnosti". 


Nažalost, riječi tadašnjeg predsjednika JAZU dr. 
Andrije Štampara u kojima je on "objašnjavao narodnu 
volju" nisu našle odjeka u poludjelom Titovom srcu, on 
nije bio "između naših političkih ličnosti prvi, koji je 
hrvatsku državnu nezavisnost i suverenitet proširio 
na sve krajeve u kojima naš narod živi", kao što mu je 
to u svom pozdravnom govoru rekao dr. Štampar sugeri- 
rajući mu na taj način da zaista bude prvi koji će to učiniti, 
prvi koji će zaista ostvariti "misao hrvatskog suvere- 
niteta" i pretvoriti ga u "djelo i svršeni čin od među- 
narodnog značenja". 


To je pokušao Andrija Hebrang, za vrijeme poslje- 
dnjih dana istrage, nekoliko dana prije nego što će, u 
tamnoj, beznadnoj, suludoj beogradskoj noći, biti zada- 
vljen golim rukama na tvrdom zatvorskom ležaju, na upit 
Mile Milatovića: "A _ otkad datiraju vaše zablude o 
Sremu? ", on je odgovorio: "Nije to zabluda. On je bio 
hrvatski i treba da bude..." (M. Milatović, n. dj., str. 
232). 


Oni koji ne mogu naći dovoljno snažno umirujuće 
opravdanje za svoje vlastite pogreške, za svoju vlastitu 
sukrivnju zbog sadašnjeg položaja Hrvatske i oni koji ne 
žele ništa žrtvovati, ništa riskirati, da bi se taj položaj 
izmijenio i da bi se "misao hrvatskog suvereniteta" 
pretvorila u "djelo i svršen čin od međunarodnog 
značaja" skloni su izjave hrvatskih komunista, ali i 
hrvatskih ustaša, razmatrati tek kao demagoške, prije- 
tvorne riječi s kojima su htjeli izazivati treptaje u narodu, 

njegove sklonosti i nesebičnu, ustrajnu privrženost. Oni 
zato, prikriveno ili otvoreno, stalno podsjećaju na stare 
krivnje, krv i smrt, pa sve zlo pripisuju jednoj strani i 
jednoj vlasti, onoj ratnoj ili ovoj poslijeratnoj, i neće da 
znadu da je svaka vlast samodopadna, pa zbog toga i 
bezumna i da svaki pojedinac u svakom trenutku mora 
učiniti sve što je u njegovoj moći da tu bezumnost obuzda 
i da je nastoji očovječiti. Mnogi hrvatski intelektualci, 
koji su trebali biti savjest svoga naroda, bezumlje i 
nerazborite postupke vlasti, ne samo da nisu suzbijali, već 
su ih i poticali, pjesme im pjevali. Zbog toga su mnogi 
hrvatski komunisti umrli pod plutonima ustaških pušaka, 
zbog toga su Bleiburg i sadašnji teror velikosrpske Jugo- 
slavije nad hrvatskim narodom bili gotovo neizbježni. 
Podjednaka je krivnja na onim hrvatskim klerikalcima 
koji su u izvorni nefašistički pokret hrvatskih ustaša uni- 
jeli fašistička obilježja, kao i na onim hrvatskim marksi- 
stima, koji su misao hrvatskog suvereniteta podredili ideji 
klasne borbe i svjetske revolucije. Danas kad u hrvatskom 
kulturnom i političkom životu dogmatski marksisti i 
klerofašisti nemaju nikakva ugleda sa zaprepaštenjem 
čitamo navod Fikrete Jelić-Butić: 


Inteligenciji se pridavala posebna uloga u utjecaju na 
ustašku orijentaciju omladine. Naročito je mjesto u toj djela- 
tnosti dano uzdizanju kulta Pavelića. "Naša nova inteligencija - 
pisao je Vinko Nikolić - mora buduće hrvatske naraštaje 
odgajati po ustaškim načelima i u prvom redu mora uzgojiti 
među čitavom hrvatskom omladinom još u najranijoj dobi 
neograničenu i požrtvovnu odanost prema vođi". 

(F. Jelić-Butić, n. dj., str. 205) 

Za shvaćanje zadaće, koju su ustaše postavljali pred 
književnost u NDH, karakteristični su bili tekstovi Vinka 
Nikolića. Njegova je osnovna teza bila da je glavni zadatak 
hrvatske književnosti u NDH "umjetničko oblikovanje veliča- 
nstvene hrvatske sadašnjice". Na hrvatske književnike apelirao 
je da budu stvaraoci "nove književnosti", koja treba pomoći 

ustaškom pokretu u "stvaranju novoga čovjeka", a glavne 
karakteristike tog čovjeka treba da budu; "nacionalistička duša", 
"ustaško srce", "poglavnikova misao", "ustaška vjera". Zbog 
svega toga, prema Nikolićevim riječima, književno stvaralaštvo 
u NDH treba što prije dati dokaze "da se stvara nova, naci- 
onalistička, ustaška književnost". (F. Jelić-Butić, n. dj., str. 206) 


S istom mučninom čitamo govor Slavka Komara 
objavljen u Vjesniku, od 12. svibnja 1945. u kojemu se 
kaže: 


Drugovi i drugarice! 

Rat je završen, ali mi Zagrepčani ne kažemo da je za nas 
gotov posao. To ne kaže nijedan naš narod, to ne ćemo ni mi 
kazati. Još se po našoj zemlji skiću, lutaju grupe bandita, koje mi 
trebamo uništiti. Još se u našoj sredini, ovdje u Zagrebu, nalaze 
oni, koji se možda prebojadisaše, koji su stavili petokraku 
zvijezdu, koji se busaju u prsa, da su bili naši. Još se u Zagrebu 
skrivaju banditi u civilnim odijelima, koji trebaju da dođu pred 
narodni sud. Pozivam sav narod, sve građane i građanke 
Zagreba, da uklone to smeće iz naših redova. 


I drugi njegov govor s omladinskog mitinga u 
Zagrebu 12. svibnja 1945., objavljen u Vjesniku od 13. 
svibnja 1945.: 


Možemo li imati milosti prema ljudima koji su čitavo 
vrijeme aktivno pomagali ustaški pokret i bili najveći vikači i 
najveći dostavljači i najveći špijuni? (Ne možemo!) Takvima 
kažemo: "Smrt njima!" (Tako je!). 

Pod najtežim uslovima okupacije naši omladinci su ubijali 
Nijemce, ustaše, talijanske okupatore i razno drugo smeće u 
našim okupiranim gradovima, a zar mi možemo dopustiti da se 
ustaški banditi šeću po slobodnom našem gradu Zagrebu, zar 
nije sramota za omladinu, da ih ne ščepa za vrat i dovede pred 
Narodni sud? Mi se nadamo da ni zagrebačka omladina neće 
imati smilovanja, prema takvim zlikovcima, jer je kažnjavanje 
ratnih zločinaca zaključeno ugovorom među Ujedinjenim 
narodima, Sovjetskim Savezom, Velikom Britanijom i 
Amerikom. 

Nijedan pravi, istinski humanizam nije bezopasan, 
naročito ne u ratno i poratno doba, ali zato je on još veća 
obveza, nezaobilazna odgovornost da se u humanizmu 
ustraje, posebno književnika, koji su u Nezavisnoj Državi 
Hrvatskoj imali poseban položaj. Fikreta Jelić —Butić 
priznaje da je ustaškom vodstvu "bilo osobito stalo da 
privuče najutjecajnije hrvatske intelektualce: knjiže- 
vnike, umjetnike, znanstvenike i druge predstavnike 
hrvatske kulture", te dalje navodi: 


Posebna je pažnja pridavana književnicima. Priprema se 
posebna atmosfera, kojoj glavno obilježje daje široka izdavačka 
djelatnost i iskazivanje posebne pažnje knjizi. Tu činjenicu 
ustaška propaganda osobito koristi kao značajan argument o 
nastanku pravog kulturnog preporoda u hrvatskom narodu, u 
odnosu na razdoblje Jugoslavije, tj. pod velikosrpskom hege- 
monijom. "Ima mnogo uporišta za ovakve tvrdnje - ističe 
književni historičar i kritičar Antun Barac u svom osvrtu i 
sjećanju na te dane. Bujnost na knjižarskom tržištu iznenađuje. 
U Zagrebu se godišnje izdaje mnogo knjiga, i s opremom, u 
kakvoj se one nisu prije pojavljivale. Mogu se opravdavati i 
riječi o slobodi: sad se pružila mogućnost, da obilno pišu i 
štampaju svoje stvari ljudi, koji se nekad u književnosti nisu 
smjeli ni pomoliti". Književnike se nastojalo privlačiti 
pokazivanjem izuzetne naklonosti prema njima, prihvaćanjem 
rukopisa za štampanje i honoriranjem. "Ustaške vlasti - 
konstatira dalje Barac - pokazuju prema knjizi i književnicima 
neobičnu naklonost. Uvele su mnogobrojne državne nagrade, 
koje se svake godine, na Antunovo, dijele uz prigodnu 
svečanost. Nagrade su prilično visoke - što je važno, kad se 
uzme u obzir, nagrađeni pisci dobivaju usto i uobičajan honorar 
po štampanim arcima. Čini se, da su neki od njih i udesili svoj 
rad tako, da bi svake godine mogli dobiti kakvu nagradu. Na taj 
način prihodi od književnoga rada znače znatan prilog u 
mjesečnom i godišnjem proračunu pojedinih intelektualaca". 
Ministarstvo narodne prosvjete raspisivalo je jedanput godišnje 
glavni natječaj "za najbolja književna, likovno-umjetnička i 
glazbena djela". Po osobito visokim honorarima za književne 
tekstove isticali su se listovi Hrvatski narod, Nova Hrvatska, 

Spremnost i Neue Ordnung. Bili su to glavni mediji za 
privlačenje književnika. (F. Jelić-Butić, n. dj., str. 205, 206) 


Oni kojima je u presudnim vremenima zatajila 
hrvatska svijest i ljudska savjest, tj. oni koji su hrvatskom 
ustaškom pokretu nastojali dati fašistička obilježja 1 oni 
koji su iz hrvatskih komunista nastojali istisnuti misao 
hrvatskog suvereniteta, nastoje potisnuti u zaborav stare 
postojane veze između hrvatskih ustaša i komunista, te 
prizivaju u sjećanje stare nesreće i zlokobne, prevladane 
opreke. 


Ustvrđujući nepobitnu činjenicu da "ne postoji ni 
jedna jedina vrijednost koju bi vjernost svojoj domo- 
vini onemogućila, kojoj bi se ljubav prema njoj 
opirala" Vlado Gotovac kaže: 


Pozivanje jedne nesreće da neprestano opominje izaziva i 
održava tjeskobu grešne svijesti. Ali ako se pozivanje kontro- 
lira, ako je ono samo sredstvo, ako netko odlučuje gdje i kad će 
se opomena javiti, onda je u pitanju represivno izazivanje 
bolesnog stanja moralne svijesti. Time se ne žele suzbiti 
određene negativne tendencije, već se nastoje destruirati izvori 
oslobodilačkog odnosa prema nesreći: s prenošenjem tog 
djelovanja na sve šire oblasti prošlosti; kao tradicije pada. U 
pitanju je metoda posrednog genocida, koja se služi epizodom 
kao sredstvom uništavanja cjeline. Umjesto učiteljica života, 
historija postaje njegov trovač: preko genocidne moralne 
interpretacije. 

(Kritika, br. 5, ožujak-travanj 1969., str. 185) 


U prošlosti su moralno padali ne samo pojedini 
politički 1 revolucionarni pokreti, nego i čitavi narodi. 
Podsjećanje na takve padove nema pogubnu, genocidnu 
oznaku, ako jeono prožeto povjerenjem u budućnost, jer je 
takvo podsjećanje "sredstvo kojim se čovjekova savjest 
želi održati budnom, jer je stalno na rubu sna" (Vlado 
Gotovac, Kritika, br. 5, ožujak-travanj 1969., str. 185). 

Godine 1971. su pale sve obmane i nevjerice, 
pokazalo se da je "ujedinjenje svih hrvatskih zemalja i 
oživotvorenje hrvatske državnosti" bila zajednička 
hrvatskim komunistima i ustašama i da su sei jedni i drugi 
pokazali "tvrdi na pitanju hrvatske države". Te je 
godine Nerkez Smailagić formulirao vjekovnu težnju 
hrvatskog naroda za državom Hrvatskom, koja će imati 
sve oznake "pune i nedvojbene afirmacije i osiguranja 
nedjeljivog hrvatskog suvereniteta, izraza originalne i 
instituirane konstituante vlasti hrvatskog naroda", s 
tim da "za narode koji žive s njim u jednoj zajednici i 
jednoj te istoj domovini ovaj jedinstveni, nedjeljivi, 
neotuđivi i nezastarivi suverenitet hrvatskog naroda 
jest primarna i nepovrediva osnovica njihove zaje- 
dničke povijesti, političke i pravne konstitucije, koja, 
dakako, podrazumijeva korektno i neizbježno pri- 
znanje i jamčenje jednakosti svih u pravima i dužno- 
stima" (Hrvatski tjednik, br. 21, Zagreb, 21. IX. 1971.). 

BRUNO ANTE BUŠIĆ, sin Josipa i Ane rođene 
Petrić, rođen je 6. listopada 1939. godine u 
Vinjanima kod Imotskog. Majku je izgubio 
rano, a otac koji je bio odvjetnik umire 1964. 
godine. Gimnaziju je pohađao u Imotskom i 
završio 1960. u Splitu. Već 1964. godine 
diplomirao je gospodarske znanosti na Zagre- 
bačkom Sveučilištu, a slijedeće godine radi u 
Institutu za historiju radničkog pokreta Hrvatske 
u Zagrebu. Jedan je od najistaknutijih djelatnika 
Hrvatskog proljeća. 


Bruno Bušić je pisao u brojnim listovima i 
časopisima: Polet, Hrvatski književni list, 
Vidik, Studentski list, Kritika, Dubrovnik, 
Hrvatski tjednik, Svačić, Književni zbornik 
Zajednice samostalnih pisaca TIN. 


U emigraciji je od rujna 1975. godine, gdje piše 
u raznim listovima a 1978. godine sa svojim 
suradnicima pokreće vlastiti, Hrvatski list. 
Priredio je i napisao predgovor knjizi: Ivan 
Bušić - Roša, Hajdučki harambaša, Liber 
Verlag, Mainz 1977., stranica 160. 


Bruno Bušić je ubijen iz zasjede po agentima 
beogradskog imperijalizma 16. listopada 1978. 
u ulici Belleville 57 na prolazu kroz Pariz. 


Nakladnik: Hrvati iz Vancouvera, B.C., Kanada 
Uredio: Rudolf Arapović 


WASHINGTON, D. C. 1979 

